ბაია პატარაია
ბაია (ბაბუცა) პატარაია (დ. 22 მარტი, 1982, თბილისი) — ქართველი იურისტი, ფემინისტი და ქალთა უფლებათა დამცველი. დაამთავრა თბილისის სახელმწიფო უნივერსიტეტის საერთაშორისო სამართლის ფაკულტეტი; მიიღო ბუდაპეშტის ცენტრალური ევროპის უნივერსიტეტის მაგისტრის ხარისხი. 2009-2013 წლებში მუშაობდა საქართველოს იუსტიციის სამინისტროში. არის მიწვეული ლექტორი თბილისის სახელმწიფო უნივერსიტეტსა და თავისუფალ უნივერსიტეტში. არის კავშირი „საფარის“ დირექტორი. გამოირჩევა სკანდალური განცხადებებითა და პერფორმანსებით.